


มื้อนี้ได้รับเชิญจากห้องอาหาร The Square โรงแรม Novotel Bangkok Platinum ให้ไปกินบุฟเฟต์อาหารกลางวันของเค้า


เราจึงขับรถตรงไปที่นั่นเมื่อกลางวันนี้ ลานจอดรถแน่นมาก วนลงจนถึงชั้นลึกสุด แล้ววนกลับขึ้นมาใหม่ จนโชคดีเจอเค้าออกกำลังจะออกพอดี เลยได้จอดรถกับเค้าซะที ใครจะไปที่นี่ แนะนำว่าจอดรถไว้เซ้นทรัลเวิลด์ แล้วเดินมาจะสะดวกกว่ามากๆ เลยนะ


ไปถึงก็ไม่รอช้า มองหาสิว่ามันมีอะไรน่ากินบ้าง จริงๆ วันนี้พอรู้ว่าจะได้มากินบุฟเฟต์ ก็ตั้งใจว่าจะต้องกินพวก Cold Cut ทั้งหลายให้ได้ จึงมุ่งตรงไปที่สิ่งนี้ก่อนเลย น่าเสียดายเค้ามีแค่สองอย่าง แต่ก็อร่อยทั้งสองอย่าง แบบสีแดงๆ จะออกเปรี้ยวๆ หน่อยอร่อยดีนะ


ที่มันไม่ Cold Cut ไม่เยอะ แบบที่อื่นที่เคยไปกินมา ก็เพราะที่นี่เค้าเน้นไปที่อาหารจีนน่ะเอง โดยเฉพาะหมูกรอบ หมูแดง เป็ดย่าง เป็นสูตรเด็ดของเจ้าของเองเลยด้วย เราก็เลยต้องไปเสยที่ไลน์นั้นซะหน่อย มันสามารถบอกพนักงานเค้าให้ทำเป็นบะหม่ีหมูแดง หมูกรอบ หรือบะหมี่เป็ดย่างก้ได้ หรือจะกินแบบข้างหน้าหมูแดง หมูกรอบ หรือข้าวหน้าเป็ดย่างก็ได้เหมือนกัน แต่เราไม่อยากกินแป้งเข้าไปมาก เลยสั่งแต่หมูกรอบ หมูแดงกับเป็ดย่างมากิน เค้าก็จะหั่นใส่จานให้เรา พร้อมกับขิงดองและผักกวางตุ้งลวก แล้วเราชอบกินพริกดองกับของพวกนี้ เราก็เลยตักพริกดองในน้ำส้มสายชูด้านหน้าใส่ลงไปด้วย เวลาหมูกรอบแล้วลองกินพริกดองตามไปด้วยนะ อร่อยมากเลยล่ะ หนังหมูกรอบมันกรอบกร้วมๆ เลย น่าจะเอาไปย่างนะ เพราะที่เคยกินมาแล้วมันกรอบได้ขนาดนี้ เค้าจะต้องเอาไปย่างน่ะ



ส่วนที่เราชอบมากๆ อีกอย่าง คือ "ทอดมันกุ้ง" เพราะว่ามันใส่กุ้งมาแบบเป็นชิ้นๆ เลย ทอดมากรอบมากๆ ไม่อมน้ำมันสักนิด ราดน้ำจิ้มบ๊วยเจี่ยลงไปนิดนึง อร่อยดี ส่วนเพื่อนที่ไปด้วยกัน เค้าบอกว่ากรรเชียงราดซอสผงกะหรี่อร่อย แต่เราไม่ได้ชิมหรอก นาทีนั้นไม่ค่อยอยากกินอะไรรสแรงๆ


ของคาวจบแล้ว ก็ต่อที่ของหวานทันที เล็งไว้ตั้งแต่ไปตักของคาวแล้ว เพระาเห็นมีหลายอย่างมากๆ


เราตักพันนาคอตต้าผลไม้รวม กับเค้กมาสองชิ้นก็อร่อยดีนะ แต่ไปโดนใจกับมูสอะไรสักอย่างที่ใส่สตรอเบอร์รี่มาด้วยมากกว่า รสชาติมันออกเปร้ียวๆ เหมือนครีมชีสนิดๆ นะ อร่อยดี แล้วก็จบด้วยไอศกรีมแบบโฮมเมด รสชาตินมๆ ดี เราราดซอสคาราเมลมา เพิ่มความเค็มๆ มันๆ ให้ไอศกรีม


ส่วนน้ำก็สั่งน้ำแตงโมนะ อันนี้ขอชมเลย ที่ไม่ได้ใส่น้ำตาลลงไป แต่ใช้ความหวานของน้ำแตงโมเพียวๆ มันก็เลยหวานกำลังดีแบบเป็นธรรมชาติ น้ำแตงโมมันต้องแบบนี้แหละ!!



 
ตอนนี้เค้ามีโปรโมชั่นด้วยนะ  ตั้งแต่วันนี้ - 1 เม.ย. มีโปรกิน 2 จ่าย 1 แค่ 799++บาท ตั้งแต่เวลา 11.45 น. ถึง 15.00 น.


แล้วในแต่ละวันที่นี่เค้าก็มีรายการอาหารพิเศษด้วย ไม่ซ้ำกันเลยในแต่ละวัน  วันจันทร์จะมีเนื้อนกกระจอกเทศ วันอังคารมีกุ้งลายเสือ วันพุธมีแกะเนื้อนุ่ม  วันพฤหัสมีล็อบสเตอร์  วันศุกร์มีหอยนางรม และวันเสาร์มีตับห่าน 



ส่วนบรั้นช์วันอาทิตย์ ถ้ามากันเป็นครอบครัว ผู้ปกครองกิน 2 จ่าย 1ได้ตั้งแต่เวลา 11.45 - 15.00 น.  ในราคา 1,099++ บาท  และเติมสปาร์คกลิ้งไวน์ได้ไม่อั้น แค่เพิ่มเงินอีก 350++ บาท ส่วนเด็กอายุต่ำกว่า  12 ปี กินฟรีด้วยนะเออ






